Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, ARS-CoV 2 detektatzeko test antigenoak erosi eta erabiltzeari buruzkoa. Galdera 2020ko urriaren 23ko 115. Nafarroako Parlamentuko Aldizkari Ofizialean argitaratu zen.

Iruñean, 2020ko azaroaren 13an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola andreak idatzizko galdera aurkeztu du (10-20-PES-00256), zeinaren bidez “informazioa eskatzen baitu antigenoen testei buruz”. Hona Nafarroako Gobernuko Osasuneko kontseilariak horri buruz eman beharreko informazioa:

1.- Zer egunetan izapidetu zen SARS-CoV2a detektatzeko antigenoen testaren erosketa?

Hauxe da lehenengo eskariaren data: 2020-09-21.

2.- Erosketa horren prozeduraren, zenbatekoaren, entregaren eta kostuaren xehetasuna.

Larrialdiko prozedura erabili zen. Honako hauek izan dira kopuruak: asteko 10.000 unitate Abbotti, eta asteko 10.000 unitate Rocheri.

Lehenengo entrega 2020-09-28an jaso zen.

Erosketa horrek 110.000 euroko kostua izan zuen.

Horretaz gainera, jakinarazten da erosketa hori astez asteko oinarriaren arabera egin zela, zeren eta merkatua azkar aldatzen ari baita eta eskaintza bera ere handitzen ari baita.

3.- Antigenoen lehen testak noiz iritsi dira Nafarroara?

Abbott enpresak 2020-09-28an egin zuen lehen entrega, eta Roche enpresak 2020-10-16an.

4.- Zein da horiek erabiltzeko prozedura?

Protokoloa maiz eguneratzen da.

Honekin batera doakizue “SARS-COV-2ak (COVID-19) eragindako gaixotasuna dela-eta jarduteko prozeduraren” eguneratze berria, urriaren 27koa.

Osasun Ministerioaren “COVIDaren detekzio Goiztiarreko, Zaintzako eta Kontroleko Estrategia” erantsi da, 2020ko irailaren 25ean eguneratua.

5.- Noiz hasi dira erabiltzen antigenoen test horiek?

Urriaren 9an, larrialdietan.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko azaroaren 5ean

Osasuneko kontseilaria: Santos Induráin Orduna

(Oharra: Aipatu eranskina foru parlamentarien eskura dago kudeaketa parlamentarioko Ágora sisteman).